CELEX: 32008D0558
Language: el
Date: 2008-06-27 00:00:00
Title: 2008/558/ΕΚ: Απόφαση της Επιτροπής, της 27ης Ιουνίου 2008 , για την έγκριση της διάθεσης στην αγορά εξευγενισμένου ελαίου Echium ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2008) 3049]

9.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 180/17
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 27ης Ιουνίου 2008
   για την έγκριση της διάθεσης στην αγορά εξευγενισμένου ελαίου Echium ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2008) 3049]
   (Το κείμενο στην αγγλική γλώσσα είναι το μόνο αυθεντικό)
   (2008/558/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 11 Αυγούστου 2006 η εταιρεία Croda Chemicals Ltd υπέβαλε στις αρμόδιες αρχές του Ηνωμένου Βασιλείου αίτηση για τη διάθεση στην αγορά του εξευγενισμένου ελαίου Echium ως νέου συστατικού τροφίμων.
            
         
               (2)
            
            
               Στις 12 Ιουλίου 2007 ο αρμόδιος οργανισμός αξιολόγησης τροφίμων του Ηνωμένου Βασιλείου εξέδωσε την αρχική του έκθεση αξιολόγησης. Στην εν λόγω έκθεση κατέληγε στο συμπέρασμα ότι το εξευγενισμένο έλαιο Echium είναι ασφαλές για κατανάλωση από τον άνθρωπο για τις προτεινόμενες χρήσεις.
            
         
               (3)
            
            
               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη την 1η Αυγούστου 2007.
            
         
               (4)
            
            
               Εντός της προθεσμίας 60 ημερών που προβλέπεται στο άρθρο 6 παράγραφος 4 του κανονισμού (ΕΚ) αριθ. 258/97 διατυπώθηκαν αιτιολογημένες αντιρρήσεις για την εμπορία του προϊόντος δυνάμει της εν λόγω διάταξης.
            
         
               (5)
            
            
               Στις 10 Ιανουαρίου 2008 ο αιτών, απαντώντας στις παρατηρήσεις και αντιρρήσεις, συμφώνησε να τροποποιήσει τις προδιαγραφές του εξευγενισμένου ελαίου Echium και να περιορίσει τις χρήσεις του, κατόπιν αιτήματος ορισμένων κρατών μελών.
            
         
               (6)
            
            
               Το εξευγενισμένο έλαιο Echium πληροί τα κριτήρια που θεσπίζονται στο άρθρο 3 παράγραφος 1 του κανονισμού (ΕΚ) αριθ. 258/97.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το εξευγενισμένο έλαιο Echium, όπως προσδιορίζεται στο παράρτημα Ι, επιτρέπεται να διατεθεί στην αγορά της Κοινότητας ως νέο συστατικό τροφίμων για τις χρήσεις και σύμφωνα με τους όρους που προσδιορίζονται στο παράρτημα ΙΙ.
   Άρθρο 2
   Η ονομασία του νέου συστατικού τροφίμων που επιτρέπεται να αναγράφεται, δυνάμει της παρούσας απόφασης, στην επισήμανση του τροφίμου στο οποίο περιέχεται είναι «εξευγενισμένο έλαιο Echium».
   Άρθρο 3
   H παρούσα απόφαση απευθύνεται στην εταιρεία Croda Chemicals Europe Ltd, Oak Road, Clough Road, Hull, East Yorkshire, HU6 7PH, Ηνωμένο Βασίλειο.
   
      Βρυξέλλες, 27 Ιουνίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).
   
      ΠΑΡΑΡΤΗΜΑ Ι
      Προδιαγραφές του εξευγενισμένου ελαίου Echium
      Περιγραφή
      Τo εξευγενισμένο έλαιο Echium είναι ένα προϊόν υποκίτρινου χρώματος, το οποίο προέρχεται από τη διύλιση του ελαίου που εξάγεται από τους σπόρους του Echium plantagineum.
      Προδιαγραφές
      
                  Δοκιμή
               
               
                  Προδιαγραφές
               
            
                  Περιεκτικότητα σε στεαριδονικό οξύ
               
               
                  Τουλάχιστον 10 % w/w του συνόλου των λιπαρών οξέων
               
            
                  Τρανς-λιπαρά οξέα
               
               
                  Έως 2 % (w/w του συνόλου των λιπαρών οξέων)
               
            
                  Οξύτητα
               
               
                  Έως 0,6 mg ΚΟΗ/g
               
            
                  Αριθμός υπεροξειδίου
               
               
                  Έως 5 meq O2/kg
               
            
                  Μη σαπωνοποιήσιμο μέρος
               
               
                  Έως 2 %
               
            
                  Περιεκτικότητα σε πρωτεΐνες (ολικό άζωτο)
               
               
                  Έως 20 μg/mL
               
            
                  Πυρρολιζιδινικά αλκαλοειδή
               
               
                  Μη ανιχνεύσιμα με όριο ανίχνευσης 4 μg/kg
               
            
   
      ΠΑΡΑΡΤΗΜΑ ΙΙ
      Χρήσεις του εξευγενισμένου ελαίου Echium
      
                  Ομάδα χρήσης
               
               
                  Μέγιστη τιμή στεαριδονικού οξέος (ΣΤΟ)
               
            
                  Προϊόντα με βάση το γάλα και πόσιμα προϊόντα με βάση το γιαούρτι που διατίθενται σε ατομικές δόσεις
               
               
                  250 mg/100 g, 75 mg/100 g για ποτά
               
            
                  Παρασκευάσματα από τυρί
               
               
                  750 mg/100 g
               
            
                  Λιπαρές ουσίες για επάλειψη
               
               
                  750 mg/100 g
               
            
                  Δημητριακά πρωινού
               
               
                  625 mg/100 g
               
            
                  Συμπληρώματα διατροφής
               
               
                  500 mg/ημερήσια δόση καθ’ υπόδειξη του παρασκευαστή
               
            
                  Διαιτητικά τρόφιμα προοριζόμενα για ειδικούς ιατρικούς σκοπούς
               
               
                  Πρέπει να ικανοποιούν τις ειδικές διατροφικές ανάγκες των ατόμων για τα οποία προορίζονται
               
            
                  Τρόφιμα για δίαιτες μειωμένων θερμίδων για απώλεια βάρους
               
               
                  250 mg/αντικατάσταση γεύματος